O Cipotegato ye a tradición mas conoixida de Tarazona, que se fa totz os anyos o 27 d'agosto. Ye un mitico personache que leva una caperucha y ye vestiu d'harlequín, con as colors amariella, roya y verda. O día prencipal d'as fiestas de Tarazona, en honor a lo patrón Sant Atilano, a las dotze d'o meyodía, o Cipotegato amaneix en a plaza a traviés d'un corredor ubierto entre a chent por amigos y antigos Cipotegatos. Tot atravesando a plaza, ye engalzau por a boirada de chent present, qui les arrullan tomates. Si sale triunfant, lo puyarán ta la escultura erichida en a suya honor en a mesma plaza. O Cipotegato ye trigau anyalment en un sorteyo feito entre os chovens d'a población.